Assassin's Creed: Brotherhood

Assassin's Creed: Brotherhood (בתרגום לעברית - אמונת המתנקש: אחווה) הוא משחק פעולה-הרפתקה בעולם פתוח אשר פותח על ידי חברת יוביסופט עבור מחשב אישי, פלייסטיישן 3 ו-Xbox 360.
המשחק הופץ בארצות הברית בנובמבר 2010 עבור הפלייסטיישן 3 וה-Xbox 360 ובגרסתו למחשב האישי ב-27 בפברואר 2011. יוביסופט הכריזה על חידוש על הטרילוגיה של אציו, כאשר משחק זה מהווה השני בטרילוגיה, שיצאה עבור פלייסטיישן 4 ו-Xbox One ב-15 בנובמבר 2016.

המשחק מהווה המשך למשחק הקודם בסדרה, Assassin's Creed II והוא המשחק הראשון בסדרה אשר כולל מצב של מולטי-פלייר. עלילת המשחק עוקבת אחר סיפורם של אציו אדיטורה דה פירנצה ודזמונד מיילס.

משחקיות
Assassin's Creed: Brotherhood הוא משחק פעולה והרפתקאות, בדומה למשחקים הקודמים בסדרה. עלילת המשחק מתרחשת ברומא בימי הרנסאנס. לראשונה בסדרה, המשחק מציע אפשרות למולטיפלייר (משחק מרובה משתתפים).

במהלך המשחק, השחקן יוכל לזמן לשירותיו מתנקשים נוספים, אשר באפשרותם לעזור לו בקרב. ניתן לשלוח את המתנקשים למשימות ברחבי אירופה, ולקרוא להם אפילו במהלך משימות. בנוסף, ניתן גם לשנות את מראה המתנקשים, ואת נשקם בעזרת נקודות אשר ירוויחו.

במשחק קיימות מכונות חדשות, אשר בנה לאונרדו דה וינצ'י, בהן השחקן יכול להיעזר. דוגמאות לכך הוא מצנח המשמש לקפיצה מבניינים גבוהים, חצים מורעלים, קשת ואפשרות להשתמש בנשק כבד (כמו גרזן או פטיש).

השחקן יצטרך לבנות מחדש את העיר רומא, שנפלה לחשכה של הטמפלרים ושל האפיפיור אלכסנדר השישי, אביו של צ'זארה. כמו במונטריג'וני ב-Assassin's Creed II, השחקן יוכל לשדרג את העיר ובכך לקבל "הכנסה" (סכום כסף מסוים אותו מקבלים כל 20 דקות וניתן לקבלו בבנק). אציו יצטרך לחסל את מגדלי הבורג'ה ולשחרר את התושבים מאותם האזורים שעליהם שולטים הטמפלרים.
רומא היא העיר הגדולה ביותר שיוצרה בסדרת המשחקים, וגודלה פי 3 מהעיר פירנצה שהופיע במשחק השני. בנוסף, השחקן יוכל לבקר בערים נוספות. ביניהם חלקים מהעיר נאפולי, בספרד ומונטריג'וני.

מערכת הלחימה שודרגה והפכה למהירה ויעילה יותר. בתקיפה ראשונית הנזק יהיה גדול יותר מההתקפות שהיו במשחקים הקודמים. גם האויבים יוכלו לתקוף בו זמנית. לאחר שאציו יחסל 2 שומרים בלי להיפגע, הוא יעבור למעין מצב "קומבו" בו מכה אחת תספיק לחסל שומר. אציו יוכל לזרוק נשק כבד על אויביו ולחסל אותם. ישנם סוגים חדשים של אויבים אשר יחזיקו רובים מיוחדים. לדעת רבים, מערכת הלחימה נהייתה קלה למדי, עובדה אשר פוגמת ברעיון הבסיסי של המשחק - ההתנקשות.

לסוסים חלק מרכזי במשחק, והם יכולים להיכנס גם לערים. השחקן יכול לתקוף גם כאשר הוא נמצא על הסוס ולבצע מהלכים אקרובטים מרשימים. ב-Brotherhood קיימים מספר סוגי התנקשות כאשר השחקן רוכב על סוס: הריגה ממעבר מסוס לסוס והריגה מהאוויר.
בנוסף, לראשונה ימצאו במשחק "מעליות", אשר תאפשר לאציו להגיע לפסגת בניינים מסוימים במהירות. תוספת זו פועלת כמו מנוף, בה ערמת אבנים נופלת ומאפשרת לשחקן להתרומם לפסגת הבניין.

עלילה 

לאחר תקיפת הטמפלרים בסיום המשחק הקודם בסדרה, Assassin's Creed II, דזמונד מיילס וחבורתו (לוסי, שון ורבקה) בורחים למונטריג'וני ומקימים בוילה של משפחת אודיטורה (דוד של אציו, מריו) את מחבואם החדש. כאשר האנימוס, המתקן דרכו חווה דזמונד את הרפתקאותיו של אציו, מחובר לחשמל, השחקן לוקח פיקוד על אציו אודיטורה דה פירנצה בגוף שלישי.

סיפורו של אציו מתחיל בשנת 1499, היכן שהמשחק הקודם הסתיים. אציו יוצא מהכספת שבוותיקן לאחר קבלת המסר ממינרווה, בורח מהעיר רומא עם דודו מריו אודיטורה ומגיע למונטריג'וני. מיד אחרי זה, העיר מותקפת על ידי צ'זארה בורג'ה, בנו של רודריגו בורג'ה. המתנקשים מובסים על ידי התקפה פתאומית זו והעיר נהרסת. מריו נרצח על ידי צ'זארה, והתפוח של עדן, חפץ בעל כוחות מיסטיים אדירים, נלקח ממנו.

אציו בורח עם משפחתו לרומא, מקור העוצמה של הטמפלרים באיטליה. הוא נופל מהסוס ומתעלף. הוא מתעורר ברומא בביתה של אישה שטוענת שאדם הביא אותו לרומא וביקש ממנה לומר לאציו לחפש את אדון מקיאוולי (Machiavelli), הוא ניקולו מקיאוולי. לאחר שאציו נפגש איתו, מקיאוולי לוקח אותו למחבוא של המתנקשים. הוא מספר לאציו ששכירי החרב, הגנבים והזונות לא משתפים איתם פעולה מסיבה כלשהי. אציו יוצא לברר מה קרה ולהחזיר את המצב לקדמותו. לאחר שפתר את בעיה זו, הוא חוזר למקיאוולי ומגלה שקטרינה ספורצה (מלכת פורלי), מוחזקת בבית הכלא של משפחת בורג'ה. הוא מציל אותה ועוזר לה להימלט. אציו מתחיל לצרף אנשים שמורדים במשטר של הבורג'ה למסדר המתנקשים. הוא מחליט להרוס את מקור הכסף של צ'זארה, ומגלה את האדם האחראי על כספיו והורג אותו.

ברתולומאו, חבר של אציו ומפקד שכירי החרב, מותקף בידי חיילי הצבא הצרפתי, בעלי בריתו של בורג'ה. אציו הודף את המתקפה אך מגלה שאשתו של ברתולומאו נחטפה. הם מסתננים למחנה של הצרפתים ואציו הורג את המפקד שלהם, מה שגורם לצבא הצרפתי לסגת מאיטליה, עובדה שמחלישה עוד יותר את צ'זארה. אציו עוקב אחריו. צ'זארה גילה את הרומן של חברו עם לוקרציה (אחותו של צ'זארה) ותכנן להרוג אותו. אציו מתגנב לטירתו של הבורג'ה ורואה דרך החלון את רודריגו המנסה להרעיל את צ'זארה בעזרת תפוח מורעל אך לא מצליח. בהתקף זעם על ניסיון ההתנקשות, לוקח צ'זארה את התפוח המורעל, תוחב אותו לפיו של רודריגו ובכך רוצח אותו. לוקרציה אומרת לאציו שצ'זארה הולך לסן פיאטרו ושתפוח גן העדן נמצא שם. אציו מגיע לשם לפני צ'זארה ולוקח את התפוח. אציו רואה שצ'זארה עדיין חי ומנסה להרוג אותו. מיכלטו וצבאו עוצרים את צ'זארה על רצח רודריגו ועל גילוי עריות עם אחותו. האנימוס עובר קדימה 7 שנים, אציו רודף אחרי צ'זארה בהתקפה על ספרד. הוא נלחם בו, ודוחף אותו מחומה.

בעקבות מותו של רודריגו, צ'זארה ושאר המנהיגים העיקרים של הטמפלרים ברומא, דזמונד מיילס מגלה שאציו החביא את התפוח של עדן מתחת לקולוסיאום. דזמונד מצא את התפוח והפעיל אותו, דבר שאילץ את דזמונד על ידי שליטה של אחת מהאבות הקדמונים להרוג את לוסי סטילמן "וליצור איזון". דזמונד נופל יחד עם לוסי, והמשחק נעצר בנקודה זו. במהלך הצגת הקרדיטים, נשמעים שני קולות של גברים, אשר לוקחים ככל הנראה את דזמונד והאנימוס.

מרובה משתתפים
Assassin's Creed: Brotherhood הוא המשחק הראשון בסדרה אשר כולל מצב של מולטי-פלייר, כלומר משחק חופשי ברשת ביחד עם שחקנים מכל העולם. מצב זה הוכרז בצורה רשמית על ידי חברת E3 2010, כאשר הוצג בפעם הראשונה, וחברת GameTrailers הכריזה עליו כעל משחק המולטי-פלייר הטוב ביותר. רעיון המולטי-פלייר והדרך שבה הוא יצא לאור קיבל ביקורות טובות על ידי קהל המעריצים.

השחקנים הם טמפלרים מאומנים אצל אבסטרגו. הם משתמשים באנימוס, כמו שנראה ב-Assassin's Creed II כדי לאפשר זיכרונות של מתנקשים כדי ללמוד את כישוריהם בעזרת "אפקט הדימום". ישנם ארבעה מצבי משחק ומפות שונות, הכוללות אזורים אשר נראו במשחק הראשון והשני כמו פירנצה, מפות חדשות של רומא, קסטל, גאנדולפו וסיינה. המשחקיות במולטי-פלייר קטנה יותר מהמשחקיות במשחקי הסדרה, אך השחקנים עדיין יוכלו להשתמש בסוגים שונים של התנקשויות. שחקנים ירוויחו נקודות כאשר יבצעו התנקשות ללא להיתפס על ידי היריב ולברוח אחרי שהרגו את יריבם.

מצב המולטי-פלייר כולל גם רמות, אשר מאפשר לשחקן לקבל פרסים ולקבל נקודות בונוס כאשר יעלה ברמות. השחקנים יוכלו לקבל נשק חדש, דמויות ובונוסים נוספים כמו מהירויות גדולות יותר ונשק כמו פצצות עשן.

גרסת הניסיון של המולטי-פלייר, השתחררה בלבד עבור שחקני פלייסטיישן 3 עד ידי חברת E3 2010. זה התחיל ב-4 באוקטובר 2010, עם גישה מוקדמת לשחקני פלייסטישן פלוס כאשר יצא עבורם ב-27 בספטמבר, וניגמר ב-18 באוקטובר. 3 מפות נכללו בבטא: רומא, קאסטל גאנדולפו וסיינה.

מצבי משחק 
במצב מבוקש (Wanted), השחקן צריך למצוא שחקן אקראי שתביא לו המערכת, למצוא אותו ולהורגו, כשבאותו הזמן השחקן נרדף על ידי שחקן אחר. בכל מקרה, אם תתגלה בפניו הוא יתחיל לברוח ואז תצטרך לתפוס אותו ולהורגו (בדיוק כמו חתול ועכבר). במטרה היא למצוא ולהרוג את יריבך בלי שיראו אותך כדי לקבל יותר נקודות. אם תתקרב מהר מדי, המערכת תזהיר את היריב וכנראה שהוא יתחיל לרוץ ולברוח מפניך, ואז למעשה יתחיל מרוץ. השחקן עם הניקוד הגבוה ביותר מנצח.

במצב מבוקש (ולמעשה בכל מצב במשחק), יש לך את האפשרות לבחור דמות אהובה. לכל דמות ישנו נשק שונה. הקושי במשחק הוא שישנם אנשים אשר לובשים את התלבושת של אותה הדמות שאתה צריך להרוג, אך ישנה סוג של מפה אשר תעזור לך.

במצב של מבוקש מתקדם (Advanced Wanted) דומה מאוד למצב הרגיל. יש רק הבדל אחד: לשחקן אין במפה את האפשרות לדעת אם האויב נמצא על הבניין או ברחוב.

במצב ברית (Alliance), יש שלוש קבוצות, שבכל אחת ישנם 2 שחקנים. בכל קבוצה יש את אותה הדמות. המטרה היא לקבל יותר נקודות מאשר לקבוצה השנייה. כל קבוצה נרדפת אחרי קבוצה אחרת, אך מותר להרוג אך ורק את המטרה ולא את הקבוצה אשר רודפת אחריך. מצב זה עוזר לשחקנים לעבוד ביחד, ולעזור להרוג את מטרתם במהירות יותר מאשר במצב הרגיל.

במצב תופסת (Manhunt) יש 2 או 4 קבוצות. קבוצה אחת היא המתנקשת והקבוצה השנייה היא המטרה. כל קבוצה מתחפשת לדמות מסוימת והקבוצה המתנקשת צריכה להרוג את יריבתה. המתנקשת מקבלת נקודות על הריגה (אם היא תמצא את הקבוצה שהיא צריכה להרוג) והקבוצה הבורחת תקבל נקודות אם תצליח להתחמק ולהפוך לאנונימית. הקבוצה עם הניקוד הגבוה ביותר מנצחת.

דמויות 
השחקן יכול לבחור דמות אחת מרשימת הדמויות הבאות: קורטיזנה, ספר, כומר, אציל, משוטט, תליין, רופא, נפח, חייל, מבריחה, מהנדס, גנב דרכים, גנבת, ליצנית, שוטר, ליצן, אביר, דמה רוסה, קפטן, רוזן, מנודה, קצין ושכיר חרב.
לכל דמות יש סיומת התנקשות מיוחדת ונשק ייחודי שיש רק לה.
השחקן יוכל לשנות את מראה הדמות כאשר יעלה ברמות, ויוכל להוסיף לה עוד נשק כמו רובה, פצצות עשן ורעל.

מוזיקה 
המוזיקה במשחק חוברה על ידי ג'ספר קיד, שיצר גם את המנגינות של המשחקים הקודמים בסדרת Assassin's Creed. הפסקול שוחרר בנובמבר 16, 2010.

ניתן להשיג דיסק זה בגרסה Codex Edition/Collector's Edition עם תוספת של שלושה שירים. "VR Room" ,"Cesare Borgia" ו-"End Fight" (שיר בונוס מ-AC2).

חבילות האספנים 
ישנן חבילות שונות ומיוחדות עבור Assassin's Creed: Brotherhood. חבילות שונות זמינות עבור מקומות שונים. בנוסף, ישנם כמה תוספות לאנשים אשר הזמינו הזמנה מוקדמת של חבילות אלה. אנשים אלה קיבלו קוד לשחק בבטא של המולטי-פלייר של המשחק (בעלי PS3).

גרסת ה-PlayStation 3 
כל הגרסאות של Assassin's Creed: Brotherhood עבור PS3 ניתנים להורדה ב-PSN מ-16 בנובמבר 2010.
השחקן יוכל לקבל כמה משימות בהם מופיע קופרניקוס.
במשימות אלו אציו יצטרך להגן על קופרניקוס ועל רעיונותיו.

קישורים חיצוניים

 
 

 האתר הרשמי של המשחק
 ערוץ המשחק הראשי ביוטיוב
 ביקורת משחק: AC Brotherhood, אתר משחקים ויגיימס 

Brotherhood
משחקי וידאו משנת 2010
משחקי פלייסטיישן 3
משחקי Xbox 360
משחקי עולם פתוח ממוחשבים
משחקי פעולה-הרפתקאות
משחקי התגנבות ממוחשבים